ഷൗക്കത്ത്

ലഘുചിത്രം|ഷൌക്കത്ത് 

ഗുരു നിത്യചൈതന്യയതിയുടെ ശിഷ്യനും മലയാളത്തിലെ എഴുത്തുകാരനും പ്രഭാഷകനുമാണ് ഷൗക്കത്ത്. സമകാലിക സാമൂഹ്യജീവിതത്തോട്  ക്രിയാത്മകമായി ഇടപെടുന്ന ഇദ്ദേഹത്തിന്റെ ദാർശനികലോകം നാരായണഗുരുവിന്റെയും യതിയുടേയും നടരാജഗുരുവിന്റേയും പാരമ്പര്യത്തിന്റെ പുന:സൃഷ്ടിയാണ്. ഇരുപത്തിയഞ്ചോളം പുസ്തകങ്ങളുടെ രചയിതാവാണ് അദ്ദേഹം.

 ജനനവും ജീവിതവും 
തൃശ്ശൂർ ജില്ലയിലെ പാലുവായ് ഗ്രാമത്തിൽ 1971 ലാണ് ഷൌക്കത്തിന്റെ ജനനം. 1994 ൽ ഫേൺഹില്ലിലെത്തി ഗുരുനിത്യചൈതന്യയതിയുടെ കൂടെകൂടി അദ്ദേഹത്തിന്റെ വിയോഗം വരെ ഒന്നിച്ചു കഴിഞ്ഞു.

നാലു വർഷം ഗുരു നിത്യചൈതന്യയതിയോടൊപ്പം ഊട്ടിയിലെ ഫേൺഹിൽ ആശ്രമത്തിൽ ഗുരുവിനൊപ്പം കഴിഞ്ഞു. അക്കാലത്ത് അദ്ദേഹം യതിയുടെ സന്തതസഹചാരിയായിരുന്നു. ഗുരുവിന്റെ മരണം വരെ ഷൗക്കത്ത് ഗുരുവിനോടൊപ്പം ഉണ്ടായിരുന്നു. ശേഷം വീണ്ടും യാത്രകൾ തുടർന്നു.

 പുസ്തകങ്ങൾ 

ഭക്തി: യതിയുടെ നിർവ്വചനം, ദൈവത്തിന് ഒരു തുറന്ന കത്ത്, നിത്യാന്തരംഗം - ഗുരു നിത്യചൈതന്യയതിയോടൊത്തുള്ള നാളുകൾ, ഹിമാലയം: യാത്രകളുടെ ഒരു പുസ്തകം, മൊഴിയാഴം, ആത്മാവിൽനിന്ന് ജീവിതത്തിലേക്ക്, താഴ്‌വരയുടെ സംഗീതം (ലാവോത്സുവിന്റെ താവോ തേ ചിങ് - വിവർത്തനവും ആസ്വാദനവും), മൗനപൂർവ്വം, സഹജമായ വഴി, സ്നേഹാദരം, രമണമഹർഷി, നൂറു ധ്യാനങ്ങൾ (നാരായണഗുരുവിന്റെ ആത്മോപദേശശതകം - ഒരു ആസ്വാദനം), കബീർ: ജീവിതത്തിലേക്ക് ഒരു ഹൃദയവഴി, ജീവിതം പറഞ്ഞത്, തുറന്ന ആകാശങ്ങൾ, ഒരു തുള്ളി ജലത്തിലെ കടൽ (സൂഫിസത്തിന് ഒരു ആസ്വാദനം), പ്രവാചകൻ (വിവർത്തനം: ഖലീൽ ജിബ്രാന്റെ പ്രവാചകൻ), യതി: വെളിച്ചം വിതറുന്ന വിചാരങ്ങൾ, അറിവിലേക്ക് തുറക്കുന്ന വാതിലുകൾ, കൂടും കൂട്ടും (ചാവറയച്ചന്റെ ചാവരുൾ എന്ന പുസ്തകത്തിന് ആസ്വാദനം), ഏക്താരയുടെ ഉന്മാദം (നോവൽ), ഹൃദയം തൊട്ടത്, നാരായണഗുരുവിന്റെ ദൈവദശകം, അനുകമ്പാദശകം, പിണ്ഡനന്ദി എന്നീ കൃതികളുടെ ആസ്വാദനം, ബുദ്ധ: സമ്യക്കായ ജീവിതവീക്ഷണം, കുഞ്ഞുങ്ങൾക്ക് അവരുടേതായ സ്വപ്നങ്ങളുണ്ട്.(മുതിർന്നവർക്കായി ഒരു പുസ്തകം) തുടങ്ങിയ കൃതികൾ രചിച്ചു. 

 പുരസ്കാരങ്ങൾ 
ഹിമാലയം യാത്രകളുടെ ഒരു പുസ്തകം എന്ന ഗ്രന്ഥത്തിന് 2007ലെ കേരള സാഹിത്യ അക്കാദമി യുടെ മികച്ച യാത്രാവിവരണ ഗ്രന്ഥത്തിനുള്ള അവാർഡും ഹൃദയം തൊട്ടത് എന്ന പുസ്തകത്തിന് 2022ലെ കേരള സാഹിത്യ അക്കാദമിയുടെ കെ. ആർ. നമ്പൂതിരി എൻഡോവ്മെന്റ് അവാർഡും ഉൾപ്പടെ അനേകം പുരസ്ക്കാരങ്ങൾ ലഭിച്ചിട്ടുണ്ട്.

 അവലംബങ്ങൾ 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ